Urmărire cu focuri de armă în Maramureș, pentru prinderea unei mașini fără numere de înmatriculare, dar plină cu țigări de contrabandă
Urmărire cu focuri de armă, luni seara, în Maramureș, pentru prinderea unor contrabandiști de țigări. În autoturismul fără numere de înmatriculare se aflau doi tineri, care nu au oprit la semnalul polițiștilor de frontieră. Oamenii legii au tras 4 focuri de armă în plan vertical și alte 4 în pneurile mașinii, iar un kilometru mai încolo au descoperit mașina abandonată cu tot cu marfă: 13 baxuri de țigări de proveniență ucraineană, în valoare de peste 70.000 de lei.